Foto: Twitter/FCBarcelona «Barselona» hujumchisi Lionel Messi klubning 2016/17 mavsumidagi eng yaxshi futbolchisiga atalgan sovrinni oldi. Argentinalik faoliyatida 5-marta Aldo Rovira (kataloniyaliklar sobiq direktori Xosep Roviraning 2009 yili avtohalokatda nobud bo‘lgan o‘g‘li) nomidagi mukofotni qo‘lga kiritdi. Ta’kidlash joizki, Messidan tashqari, bu sovringa Erik Abidal (2010/11), Xaver Maskerano (2013/14) va Luis Suares (2015/16) ham egalik qilgan. O‘tgan mavsumda Messi barcha musobaqalarda 52 o‘yinda maydonga tushib, 54ta gol urgan.